
סימוכין:  34024217
לכבוד
ד"ר לוי גורג שמואל 
מנהל רפואי

טולוז 8, תל אביב-יפו

ד"ר לוי הנכבד, 

הנדון : סיכום בקרת פתע לטיפול בסיסי בבית חולים "נאות התיכון",  תל אביב-יפו   
מצ"ב סיכום בקרת פתע שהתקיימה במוסדכם בתאריך 15.3.17  ע"י אנשי צוות  מאגף הגריאטריה. הכניסה למוסד התבצעה במטרה לבחון את התנהלות המחלקות השונות בשעות הבוקר.
בהתייחס למר"ג עם מגוון מחלקות, כולל שיקום, יש להתייחס לליקויים המצוינים בדו"ח ולפעול לתיקונם בהקדם. על הנהלת המוסד לתת את הדעת (נהלים ופקוח) על נושא השמירה על פרטיות המטופלים, האוטונומיה שלהם ועל איכות החיים (פעילות פנאי ואיכות ארוחת הצהריים).
יש להעביר ללשכת הבריאות המקומית ולידי הח"מ מכתב תגובה הכולל תוכנית התערבות ולו"ז לתיקון התחומים הטעונים שיפור. המנהל הרפואי מתבקש להעביר עותק מדו"ח זה לחברי הנהלת בית החולים הסיעודי - הגריאטרי (למנהל האדמיניסטרטיבי  ולמנהלת הסיעוד- האחות הראשית).

ד"ר אירית לקסר

מנהלת המחלקה לסטנדרטים ואכיפה                                                                                      

העתקים:
מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה , משרד הבריאות,  ירושלים.

ד"ר אהרון כהן, ראש האגף לגריאטריה, משרד הבריאות, ירושלים.
ד"ר יורם  לוטן, מ"מ הממונה על הרישוי, משרד הבריאות, ירושלים.
ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.
ד"ר רבקה שפר, רופאה מחוזית, לשכת בריאות מחוז תל אביב. 
ד"ר בת שבע כץ –פורת , גריאטרית מחוזית, לשכת בריאות מחוז תל אביב. 

גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.  

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.
צוות בקרה ארצי.
בקרת פתע לטיפול בסיסי בבית חולים "נאות התיכון"

הבקרה התקיימה בתאריך 15.3.17, בין השעות 06:10-08:50.

הבקרה נערכה מדגמית במחלקות: א', ה', ג'2,ב'1,ב'2.
מטעם משרד הבריאות האגף לגריאטריה, השתתפו הנציגים הבאים: גב' ויויאן רביד (אחות), גב' רוני כידור (קלינאית תקשורת) וגב' חנה קפקא (פיזיותרפיסטית).
מטעם המוסד נכחו: צוות במחלקות במשמרת לילה ובמשמרת בוקר, מנהל המוסד, מנהל רפואי, עובדים ממקצועות הבריאות.

1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	הערות

	סיעודית א'
	א'
	32
	35
	

	סיעודית ב'
	ג'1
	36
	42
	

	תשושי נפש
	ה'
	30
	32
	

	סיעוד מורכב תומך א'
	ג'2
	36
	41
	

	סיעוד מורכב תומך ב'
	
	14
	
	מחלקה לא קיימת

	גריאטריה שיקומית א'
	ב'1
	35
	38
	

	גריאטריה שיקומית ב'
	ב'2
	35
	37
	

	הנשמה ממושכת
	ד'
	22
	29
	

	סה"כ
	
	240
	254
	


2. תקינת כוח אדם סיעודי:
במשמרת לילה – אח/ות ומטפל במחלקה. במחלקה לסיעוד מורכב תומך 2 מטפלים. במחלקה הסיעודית 3 מטפלים לצורך הכשרה של מטפל חדש.

במשמרת בוקר-
· במחלקה סיעודית: אחות + 4 מטפלים/ות. מאוחר יותר הגיע גם אח אחראי מחלקה. סידור עבודה לא היה נגיש במחלקה.
· במחלקה לתשושי נפש: שתי אחיות + 3 מטפלים/ות. 2 מטפלים נוספים הגיעו יותר מאוחר. לא הופיעו בסידור העבודה שהוצג עם הכניסה למחלקה.
· במחלקה לסיעוד מורכב תומך: 4 אחיות + 6 מטפלים/ות.
· מחלקות לגריאטריה שיקומית: בכל מחלקה 3 אחים/ות + 5 מטפלים/ות. תואם סידור עבודה.

3. תנאים סביבתיים:
· חדרים של 2-3 מטופלים. לחצני מצוקה מונגשים למטופלים.
· הציוד במחלקות בחלקו בלוי (כריות, תמיכות וכד') או שרמת תחזוקתו לא נאותה. יש להחליף ציוד בלוי ולוודא רמת תחזוקה נאותה של הציוד.
· רמת הניקיון דורשת שיפור. עם הכניסה למחלקות נמצאו חדרים וחדרי רחצה עם ניירות פזורים על הרצפה ואסלות מלוכלכות, שולחנות אוכל מלוכלכים מיום האתמול, באחד החדרים ריח חריף של שתן.
· הטמפרטורה בחדרים ובמרחבים הציבוריים תקינה. נמדדו 23 מעלות. 

· הדודים דלקו, מים חמים בברזים.
· כביסה נקייה בשפע לשימוש המטופלים.
· המטופלים לבושים בבגדים אישיים, נקיים, תואמים את העונה.
4. טיפול אישי 
· שינויי תנוחה: נמצאה הלימה חלקית בין תיעוד המעקב לבין תנוחת המטופל בפועל. יש להקפיד על ביצוע וחתימה על גבי הטופס.
· הורדה מהמיטה/טיפול במיטה מתחילים במהלך משמרת לילה, החל מהשעה 05:00 בחלק מהמחלקות. במחלקות אחרות נמסר כי מתחיל בשעה 05:45. במחלקה לסיעוד מורכב מורידים במשמרת לילה 8 מטופלים, באחת המחלקות השיקומיות – 10 מטופלים. במחלקה סיעודית א' בשעה 6:10 היו כבר 10 מטופלים בחדר אוכל, לאחר רחצה.

· כל המטופלים מתרחצים מידי יום, אלא אם כן המטופל מעדיף אחרת. 
· בתצפיות שנערכו, הן בזמן רחצה והן בזמן הורדה מהמיטה, ברוב המקרים נמצאה התייחסות מכבדת, תקשורת עם המטופלים וטיפול מקצועי.
· הטיפול האישי נעשה על ידי המטפלים בזוגות ובאופן בטיחותי.
· במוסד מודעות לחשיבות מתן תרופות במעורבותו של הרוקח הקליני. יחד עם זאת, במחלקה לסיעוד מורכב תומך הנושא נבדק ועדיין נמצאו מספר מטופלים המקבלים בונדורמין בשעה 18:00.
· למטופלים כאובים יש להקפיד על מתן טיפול נוגד כאבים טרם תחילת הטיפול האישי.
· יש להדריך את המטפלים לגבי הכנת מטופל עם פצע פתוח ו/או מזוהם החל מרחצה ועד לבואה של האחות לטפל במטופל.
· במחלקה לסיעוד מורכב תומך נמצא כי למספר מטופלים אין שיניים או קיימת בעיה בתותבות. יש לקדם את הטיפול להתאמת שיניים תותבות למי שזקוק לכך.
5. ארוחות:
· שתייה למשכימי קום ניתנה רק בחלק מהמחלקות. חלק מהמטופלים ישבו קרוב לשעתיים ליד שולחן האוכל עד שהוגשה ארוחת הבוקר.
· ארוחת הבוקר החלה במחלקות השונות בין השעות 07:30-08:00. 
· ארוחת הבוקר שהוגשה הייתה מגוונת ובכמות מספקת. 
· המזון הוגש בצורה אסטטית, לרוב הוגשה הדייסה בתחילת הארוחה ולאחר שהמטופל סיים אותה – הוגשה הצלחת עם שאר פריטי המזון.
· ההאכלה בוצעה באופן מכבד וסבלני.
6. שימוש באמצעי הגבלה פיזיים:
· בבדיקה מדגמית במחלקה סיעודית, תשושי נפש וסיעוד מורכב תומך נמצא כי כ-19% מהמטופלים מוגבלים באמצעים להגבלה פיזית.
· השימוש הוא באביזרים תקניים, אך חלקם מלוכלכים ובלויים ויש לנקותם/להחליפם.
7. בטיחות המטופל
· בקומה 1 דלת היציאה למדרגות אינה תקינה ואינה נסגרת כראוי, מהווה סכנה בטיחותית למטופלים. נמסר למנהל המוסד שיש לתקן את הדלת. בדיווח טלפוני מספר שעות לאחר הבקרה נמסר ע"י המנהל כי הדלת תוקנה.
8. שמירה על כבודו ופרטיותו של המטופל:
· יש להקפיד על צנעת הפרט של המטופלים בכל שלבי הטיפול (לדוגמא, סגירת דלת חדר, הרמת מכנסיים למטופל לאחר החלפה).
· במחלקה סיעודית א' נשים נרחצות בחדר רחצה בכניסה לחדרים של גברים. המעבר דרך המסדרון, כאשר המטופלות מכוסות במגבת ולבושות בחולצה ובחדרים נמצאים באותה עת המטופלים הגברים. יש למצוא פתרון לסוגיה זו ולשמור על צנעת הפרט בתחום זה.
9. שביעות רצון מטופלים/בני משפחה:
· בראיונות עם מטופלים ובני משפחה הובעה שביעות רצון מיחס הצוות.
· במחלקות השיקומיות הובעה שביעות רצון מהטיפולים השיקומיים ומהיענות הצוות הסיעודי והרפואי לבעיות.
· הובעה שביעות רצון מארוחת הבוקר ומארוחת הערב.
· ארוחת צהריים: נמסר על ידי מספר מטופלים כי המזון חד גוני, חוזר על עצמו, לא טעים.
· פעילות פנאי: מטופלים התלוננו כי אין מספיק פעילות, שעות רבות יושבים ללא מעש.
· שעת השכבה: נמסר כי קיימת שעת השכבה בה על כל המטופלים להיכנס למיטות, גם אם אינם חפצים בכך.

